Indhold

# Tegne linjer i tekst

Du kan sætte linjer ind i din tekst med tilpassede vinkler, tykkelser, farver og andre attributter.

For at definere linjeattributter og retning, brug Streg tegneobjektet på følgende måde:

1. På standardværktøjslinjen, klik på ikonet Vis tegnefunktioner for at åbne værktøjslinjen Tegning

2. Klik på Linje-ikonet. Musemarkøren ændres til et trådkors med en linje ved siden af.

   I dit dokument skal du klikke, hvor linjen skal begynde. Hold museknappen nede og træk til det punkt, hvor du ønsker, at linjen skal ende. Hvis du også holder Skift nede, kan du kun tegne vandrette, lodrette og diagonale linjer.

3. Slip museknappen, når linjen har den ønskede retning og længde. Så kan du tegne flere linjer. Afslut denne funktion ved at trykke på Esc-tasten eller ved at klikke på ikonet Markering på værktøjslinjen Tegning.

Når du har klikket på Vælg-ikonet kan du vælge alle linjerne samtidig ved at klikke på hver linje, mens du holder Skift-tasten nede. Denne multimarkering lader dig tildele dem allesammen en fælles farve, tykkelse eller anden attribut.

1. Opret en vandret linje ved at anvende den forudindstillede afsnitstypografi Vandret streg. Klik i et tomt afsnit og dobbeltklik typografien Vandret streg i vinduet Typografier og formatering. Hvis elementet for vandrette linjer ikke er synligt i listen med afsnitstypografier, skal du vælge "Alle typografier" i den nederste listbox.

2. Du kan tegne en linje over, ved siden af eller under et afsnit i et Writer-tekstdokumentved at vælge Formatér ▸ Afsnit ▸ (fanebladet) Kanter.

## Automatiske linjer i Writer

1. Hvis du starter en linje i et Writer-tekstdokument ved at indtaste tre eller flere bindestreger og trykker på Enter-tasten, fjernes tegnene, og det foregående afsnit får en kantlinje nederst.

   For at oprette en enkelt linje skal du skrive tre eller flere bindestreger (-) eller understreger ( _ ) og så trykke på Enter. For at oprette en dobbeltlinje skal du skrive tre eller flere lighedstegn (=), stjerner (*), tilder (~) eller nummertegn (#) og så trykke på Enter.

2. For at fjerne en automatisk tegnet kant, skal du vælge Formatér ▸ Afsnit ▸ (fanebladet) Kanter og ikke markere nogen kant.

3. For at fortryde en automatisk kanterstatning en enkelt gang, vælg Redigér ▸ Fortryd.

4. For at deaktivere de automatiske rammer skal du vælge Funktioner ▸ Autokorrektur ▸ Indstillinger for autokorrektur ▸ (fanebladet) Indstillinger og fjerne markering fra afkrydsningsfeltet Anvend kant.

Linjerne og andre tegneobjekter, som du indsætter i tekst, bliver ikke defineret i HTML og bliver derfor ikke eksporteret direkte til HTML-format. I stedet bliver de eksporteret som grafik.

Når du skriver en linjetykkelse, kan du tilføje en måleenhed. En linjetykkelse på nul resulterer i en hårfin linje med en tykkelse på én pixel for outputmediet.

Relaterede emner

Formatér ▸ Afsnit ▸ (fanebladet) Kanter

Anvende stregtyper ved brug af værktøjslinje

Støt os venligst!